armvectores/hy_wikipedia_2023 huggingface dataset:
Հեսենյան ճանճ

Հեսենյան ճանճ (լատ.՝ Mayetiolla destructor), գալամլակների (գալանավորների) ընտանիքի միջատ։


== Կենսաբանական տարածումը ==
Հայաստանում սակավաթիվ տարածված է ամենուրեք։ Ձմեռում է հասուն թրթուրի փուլում՝ կեղծ բոժոժում, գլխավորապես աշնանացան հացաբույսերի մնացորդների և մի շարք վայրի բույսերի վրա։ Հացաբույսերի վտանգավոր վնասատու է. զարգացման բարենպաստ պայմաններում կարող է զանգվածաբար բազմանալ և լուրջ վնաս պատճառել։


== Մարմնի կառուցվածքը ==
Նման է մոծակի։ Մարմնի երկարությունը 3 մմ է։ Թևերը երկար են և լայն։ Բեղիկները կազմված են երկարացած հատվածներից։ Թաթերի ճանկերը պարզ են կամ հիմքում ատամիկով։ Թրթուրները երկարացած են, դեղին։ Գարնանը թրթուրը հարսնյակավորվում է, մայիսի 1-ին կեսին տեղի է ունենում ճանճերի թռիչքը և տևում է շուրջ 1 ամիս։ Ճանճն ապրում է 6-7 օր։


== Բազմացումը ==
Ձվադրում է աշնանացան և գարնանացան բույսերի տերևների վերին մակերեսին՝ շղթայաձև։ Ձվի զարգացումը տևում է 4-7 օր։ Ձվից նոր դուրս եկած թրթուրները կարող են սնվել միայն նուրբ և հյութալի ցողունի պատյանի տակ։ Թրթուրի զարգացումը տևում է մոտ 30 օր։ Հարսնյակավորվում են նույն տեղում։ Հարսնյակի զարգացումը տևում է 14-16 օր։ Զարգացման բարենպաստ պայմաններում Հեսենյան ճանճը տալիս է գարնանային և աշնանային հիմն, և ամառային 1-3 սերունդ։ Կլիմայական անբարենպաստ պայմաններում թրթուրները կարող են երկար ժամանակ մնալ կեղծ բոժոժներում՝ հարաբեր, հանգստի (դիսպաուզա) վիճակում։ Պայքարի միջոցները, վաղ և խորը ցրտահերկ, դիմացկուն սորտերի ընտրում, ժամանակին բերքահավաք։
Աշնանային տերևներ

«Աշնանային տերևներ» (անգլ.՝ Autumn Leaves), անգլիացի նկարիչ պրեռաֆայելիտ Ջոն Էվերետ Միլլեյի նկարը, որը ստեղծվել է 1856 թվականին և նույն տարում էլ ցուցադրվել է գեղարվեստի թագավորական ակադեմիայում։


== Սյուժե ==
Աղջիկները հավաքում են աշնանային տերևները։ Նրանք երևի պատրաստվում են խարույկ վառել, ներքևի ձախ մասում արդեն երևում է ծուխը։ Նկարից երևում է, որ արդեն գիշեր է գալիս։


== Ստեղծման պատմություն ==
Նկարում պատկերված է Շոտլանդիայում գտնվող նկարչի տան բակը, վառելու նպատակով տերևները հավաքով աղջիկը Էլիսն է՝ նկարչի կնոջ քույրը (կինը՝ Էֆֆի Գրեյը, պատկերված է կենտրոնում) և նրանց ընկերուհիները։ Միլլեի խոսքերով, «նա երբեք չի ունեցել նման լսող մոդելներ։ Երբ անհրաժեշտություն կար նրանք նստում էին խոհանոցում, օգնելով մաքրել կարտոֆիլը կամ նայում էին դռանը, կամ էլ ժամերով լուռ նստում էին, առանց շարժման կրակին նայելով»։
Քննադատները նկատել են, որ նկարը ստեղծելու ժամանակ Միլլեն ոգեշնչվել է Ալֆրեդ Թեննիսոնի «Արքայադուստր» (անգլ.՝ The Princess, 1847) պոեմով։ Նրանք հատկապես ոգեշնչել է հետևյալ տողերը. 

Արդյունքում Միլլեն քննադատություն գրեց Ֆրեդերիկ Ջորջ Սթիվենսին. «Ես ցանկանում էի, որպեսզի նկարի հանդիսավորություն մարդկանց մեջ արթնացներ խորը կրոնական երկյուղածություն և ինձ թվում էր, որ վառվող տերևները ավելի էր համապատասխանում դրան»։


== Ծանոթագրություններ ==


== Արտաքին հղումներ ==
Mortality, Purity, and Religious Contemplation in Autumn Leaves(անգլ.)
Ալա (չարք)

Անվան այլ կիրառումների համար տե՛ս՝ Ալա (այլ կիրառումներ)Ալան կամ հալան (հոգնակիում՝ ալե կամ հալի) իգական սեռի դիցաբանական արարած է։ Նրա մասին հիշատակվում է Բուլղարների, Սերբերի և Մակեդոնացիների ժողովրդական բանահյուսության մեջ։ Ալաները համարվում են վատ եղանակի չարքեր, որոնց հիմնական նպատակը կարկտաբեր ամպերը դեպի դաշտերն ու այգիները ուղղորդելն էր՝ բերքը ոչնչացնելու կամ խլելու ու տանելու։ Հատկապես անկուշտ ալաները ուտում են նաև երեխաներ։ Մարդիկ հավատում էին, որ նրանք նաև փորձում են ուտել լուսինը կամ արևը, որն էլ առաջացնում է խավարումներ։ Եթե ինչ որ մեկը հանդիպում է նրան, ապա այդ մարդու առողջությունն ու անգամ կյանքը գտնվում են վտանգի տակ, սակայն նրա բարեհաճությունը կարելի է շահել հարգանքով և վստահությամբ։ Ալայի հետ լավ հարաբերություններ ունենալը հաջողություն է, քանի որ իր սիրելիներին ալան հարուստ է դարձնում, օգնում է դժվար պահերին։
Ալայի արտաքինը նկարագրված է տարատեսակ ձևերով, երբեմն շատ աղոտ։ Ալան կարող էր հայտնվել, որպես Սև քամի, օձ կամ հսկայական էգ վիշապ և այլն։ Ալան կարող էր անգամ մարդու կամ կենդանիների կերպարանք ընդունել։ Ալայի արտաքին տեսքի տարատեսակությունը պայմանավորված է Սլավոնների վատ եղանակի և բալկանների վատ եղանակի չարքերի սինթեզով։ Պատումներում, որտեղ ալան հանդիպում է մարդկային կերպարանքով, նրան կարելի նույնացնել ռուսական Բաբա Յեգային։ Մարդիկ հավատում էին, որ ալաները ապրում էին լճերի կամ ամպերի, անտառի կամ հսկայական ծառի կամ էլ նույնիսկ քարանձավների մեջ։ Ալաներին հակադրվում էին վիշապները, որոնք փոխարինվել են սրբի կերպարով Քրիստոնեական պատմություններում։. Արծիվները նույնպես կարողանում էին քշել ալաներին դաշտերից ու պաշտպանել մարդկանց։
Ռոմանովկա (գյուղ, Գատչինսկի շրջան)

Անվան այլ կիրառումների համար տե՛ս՝ ՌոմանովկաՌոմանովկա (ռուս.՝ Романовка), գյուղ Ռուսաստանի Լենինգրադի մարզի Գատչինսկի շրջանի կազմում։
Բնակչությունը 2007 թվականին գրանցված տվյալներով կազմում էր 203 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Մազրոլ (Շարանտի գավառ)

Մազրոլ (ֆր.՝ Mazerolles), համայնք Ֆրանսիայի Նոր Ակվիտանիա մարզի Շարանտ գավառում։
Բնակչությունը 2008 թվականի դրությամբ կազմում է 328 մարդ, բնակչության խտությունը` 18.80 մարդ/կմ²։ Բնակավայրը զբաղեցնում է 17.45 կմ² տարածք։


== Աշխարհագրություն ==
Գտնվում է Փարիզ քաղաքից 380 կմ հարավ, Պուատիե քաղաքից` 95 կմ հարավ, Անգուլեմ քաղաքից` 32 կմ արևելք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 237 աշխատունակ (15-64 տարեկան) բնակիչ, որոնցից ակտիվ էին 147-ը, իսկ ոչ ակտիվները` 90։ Ակտիվության ցուցանիշը կազմում է 62,0 %։ 147 աշխատունակ մարդկանցից աշխատել է 138 անձ (83 տղամարդ և 55 կին)։ Գործազուրկ են եղել 9 անձ (3 տղամարդ և 6 կին)։ 90 անաշխատունակներից 21-ը եղել են աշակերտներ կամ ուսանողներ, 40-ը` թոշակառուներ, իսկ 29-ը չեն աշխատել տարբեր պատճառներով։


== Տես նաև ==
Շարանտ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Գագիկ Գյանջումյան

Գագիկ Սուրենի Գյանջումյան (փետրվարի 3, 1955(1955-02-03), Երևան, Հայկական ԽՍՀ, ԽՍՀՄ), ՀՀ պետական և ՏԻՄ գործիչ։


== Կրթություն ==
1973-1978 թթ. - սովորել և ավարտել է Երևանի ժողովրդական տնտեսության ինստիտուտը։


== Աշխատանքային գործունեություն ==
1977-1978 թթ. - աշխատել է Երևանի «Հրազդան» գործարանում որպես տնտեսագետ։
1978-1982 թթ. - եղել է Երևանի «Հրազդան» գործարանի ԼԿԵՄ կոմիտեի քարտուղար, ապա՝ Երևանի ՀԼԿԵՄ Սպանդարյանի շրջկոմի կազմակերպչական բաժնի վարիչ և քարտուղար։
1982-1990 թթ. - ՀԼԿԵՄ Կենտկոմի գործերի կառավարիչ, 1988 թ. դեկտեմբերից՝ երկրաշարժի հետևանքների վերացման շտաբի պետ։
1990-1991 թթ. - աշխատել է «Հայպետգյուղշիննախագիծ» ինստիտուտում որպես տնօրենի տեղակալ։
1991-1995 թթ. - «Արարատ» ՄՓԿ գլխավոր տնօրեն։
1995-2002 թթ. - աշխատել է Հայաստանի Ազգային ռադիոյում որպես խմբագիր, ապա՝ բաժնի պետ, տնօրենի տեղակալ։
2002-2009 թթ. - Երևանի Կենտրոն թաղային համայնքի ղեկավարի տեղակալ։
2009 թ. մարտի 5-ին Հայաստանի վարչապետի որոշմամբ նշանակվել է Երևան քաղաքի Կենտրոն թաղային համայնքի ղեկավարի պաշտոնակատար։
2009 թ. հունիս - 2012 թ. փետրվար- Երևանի Կենտրոն վարչական շրջանի ղեկավար։
2012-2013 թթ. - եղել է Հայաստանի գլխավոր դատախազության աշխատակազմի ֆինանսատնտեսական վարչության պետ։
2015 թ. մայիսի 8-ից եղել է Հայաստանի սփյուռքի նախարարության աշխատակազմի համահայկական ծրագրերի վարչության պետ։


== Ընտանիք ==
Ամուսնացած է, ունի երկու որդի և չորս թոռ։ Գագիկ Գյանջումյանը անվանի պարուսույց Սուրեն Գյանջումյանի որդին է և երգահան Էդգար Գյանջումյանի հայրը։


== Ծանոթագրություններ ==
Ռուսական ազգայնականություն

Ռուսական ազգայնականություն (ռուս.՝ Русский национализм), ռուս ազգի առանձնահատուկ արժեքը հիմնավորող ազգայնականության տեսակ։ Ռուսական ազգայնականությունը առաջին անգամ ի հայտ է եկել 18-րդ դարում և սերտորեն կապված է պանսլավիզմի հետ։


== Պատմություն ==


=== Ռուսական կայսրություն ===
Ազգայնականությունը Ռուսաստանում ծագել է 18-րդ դարի երկրորդ կեսին և կապված է բարձր հասարակության կրթված շերտերի արևմտաևրոպական փիլիսոփայության և քաղաքագիտության ժամանակակից հոսքերի հետ։ Ի սկզբանե ռուսների՝ որպես ազգի հետազոտույթամբ զբաղված էր մշակութային և մտավորական էլիտան (հիմնականում՝ ազնվականությունը)։ Օրինակ, ռուս բանաստղեծ և գրական քննադատ Ալեքսանդր Սումարոկովը Դմիտրի Ինքնակոչ (Дмитрий Самозванец, 1771) իր ողբերգության նախաբանի մեջ ռուսական ազգի հիմքն է անվանում այն, որ ստրուկների բախտաբաժինն է հնազանդությունը, ցարին՝ իշխանությունը, իսկ «հայրենիքի որդիներինը» (այսինքն՝ էլիտայի)՝ պետության մասին հոգսը։ Ազգայնականությունը դիտարկվում էր պրիմորդիալիզմի ոգով, ինչը խթանում էր հետաքրքրությունը Ռուսաստանի ակունքի և մշակույթի վերաբերյալ։
Ռուսերենում ազգայնականության հետ կապված հասկացությունների բացակայության պատճառով այդ նման եզրերի փոխարեն երկար ժամանակ օգտագործվում էին ֆրանսերեն հասկացություններ, չնայած դրանք թարգմանելու փորձեր բազմաթիվ անգամ եղել են։ Այդպես, ռուս բանաստեղծ և պատմաբան Պյոտր Բյազեմսկին թարգմանում էր ֆրանսերեն nationalité որպես ժողովրդականություն (народность):
Կայսր Պետրոս Առաջինի գահակալության օրոք Ռուսաստանի հաջողություններն աշխարհում հիացումներ են առաջացրել, և կայսրի աջակիցները եվրոպացիներին բարյացակամորեն նայում են որպես հավասարը հավասարի։


=== Խորհրդային Միություն ===


== Գրականություն ==
Stephen D. Shenfield. Russian Fascism: Traditions, Tendencies, Movements, 2001 0-7656-0634-8 or 978-0-7656-0634-1
ռուս.՝ А. Л. Янов. Патриотизм и национализм в России. 1825-1921. М., Академкнига, 2002
ռուս.՝ Г. Кожевникова Радикальный национализм в России: проявления и противодействие Центр экстремальной журналистики.
Verkhovsky Alexander (December 2000)։ «Ultra-nationalists in Russia at the onset of Putin's rule»։ Nationalities Papers 28 (4): 707–722։ doi:10.1080/00905990020009692 


== Ծանոթագրություններ ==
Հաջողությո՜ւն, Չարլի՛: Սուրբ ծնունդ է

Հաջողությո՜ւն, Չարլի՛: Սուրբ ծնունդ է (անգլ.՝ Good Luck Charlie, It's Christmas!), ամերիկական կինոկատակերգություն՝ նկարված «Բռնվիր, Չարլի» (2010) հեռուստասերիալի մոտիվներով։ Ֆիլմի պրեմիերան կայացել է 2011 թվականի դեկտեմբերի երկուսին Disney Channel–ով։


== Սյուժե ==
Դանկանները Դենվերում գտնվող իրենց հարազատ տնից գնում են ճամփորդության Պալմ–Սփրինգս, որտեղ ապրում էին Էմիի ծնողները։ Ինքնաթիռում հայտնում են, որ ինքնաթիռը ծանրաբեռնված է և Թեդին դառնում է կամավոր, իսկ Էմմին, աղջկա համար անհանգստանալով, գնում է նրա հետ։ Այսպիսով Պի-Ջեյը, Գեյբը, Բոբը և փոքրիկ Չարլին ճանապարհ են ընկնում Պալմ-Սփրինգս, առանց նրանց։ Ինչպես և խոստացել էր ընկերությունը, անվճար տոմս տրամադրվում է միայն Թեդիին, իսկ Էմին մնում է առանց դրա։ Հարկ է լինում դիմել ուժի։ Վերջիվերջո նրանց դուրս են անում և նրանք որոշում են, որ Պալմ–Սփրինգս կհասնեն ինքնուրույն։ Թեդին մոր հետ հեծանիվ քշելով և ավտոբուսով հասնում է Լաս Վեգաս։ Այնտեղ նրանցից գողանում են իրերը և գումարը, և Թեդին որոշում է փող վաստակել՝ սուրբծննդյան երգեր կատարելով։ Նրա մոտ ոչինչ չի ստացվում և խաղի մեջ է մտնում Էմմին։ Գումար վաստակելով և իրենց իրերը գտնելով՝ նրանց հաջողվում է հասնել ճանապարհին գտնվող սրճարան։ Իսկ այդ ժամանակ, որպեսզի օգնի կնոջն ու դստերը, Բոբը տղաների հետ մեքենա է վերցնում և գնում նրանց հետևից։ Ճանապարհին նրանք ընկնում են Գեյբի պաշտած խաղի «խաղամոլների» ծուղակը։ Նրանց հաջողվում է հաղթել բոլոր թշնամիներին և հասնել Թեդիին և Էմիին։ Այդ ընթացքում գալիս են Էմիի ծնողները, և Պետունյան (Էմիի մայրը), գտնում է հենց այդ աստղը։ Ամեն ինչ ավարտվում է լավ․ ինչպես և ուզում էին Դանկանները, ընտանիքը դիմավորում է Ամանորը ընտանեկան շրջանակում։ Վերջում Էմին և Բոբը հայտնում են հրաշալի նորություն․ ընտանիքում հայտնվելու է ևս մեկ Դանկան։


== Դերերում ==
Թեդի — Բրիդջիտ Մենդլեր
Էմի — Լի Էլլին Բեյքեր
Գեյբ — Բրեդլի Սթիվեն Պերի
Չարլի — Միա Տալերիկո
Պետունյա — Դեբրա Մոնկ
Հենկ — Մայքլ Կեգան
Բոբ — Էրիկ Ալլան Կրամեր
Պի–Ջեյ — Ջեյսոն Դոլլի


== Թողարկումներ ==


== Ծանոթագրություններ ==
Աղվըկաձոր

Աղվըկաձոր, գետ Հայկական լեռնաշխարհում, Արածանիի ավազանում, նրա աջակողմյան վտակ Մեծ Թաղարի ձախ օժանդակը։ Մայր գետին է միանում Չմշկածագից 20-25 կմ հարավ։ Հոսում է անտառապատ վայրերով։


== Ծանոթագրություններ ==
Օսայի շրջան (Պերմի երկրամաս)

Անվան այլ կիրառումների համար տե՛ս՝ Օսինսկի շրջան (այլ կիրառումներ)Օսայի շրջան (ռուս.՝ Осинский район), մունիցիպալ շրջան Ռուսաստանի Դաշնության Պերմի երկրամասում։
Ստեղծվել է 1924 թվականին։ Վարչական կենտրոնը՝ Օսա։


== Աշխարհագրություն ==
Շրջանի տարածքի մակերեսը կազմում է 2057 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 31928 մարդ։ Բնակչության խտությունը կազմում էր 15,52 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Պրուին

Պրուին (ֆր.՝ Pruines), համայնք Ֆրանսիայի Օկսիտանիա մարզի Ավերոն գավառում։
Բնակչությունը 2008 թվականի դրությամբ կազմում է 273 մարդ, բնակչության խտությունը` 14.46 մարդ/կմ²։ Բնակավայրը զբաղեցնում է 18.88 կմ² տարածք։


== Աշխարհագրություն ==
Գտնվում է Փարիզ քաղաքից 490 կմ հարավ, Թուլուզ քաղաքից` 135 կմ հյուսիս-արևելք, Ռոդեզ քաղաքից` 21 կմ հյուսիս։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 159 աշխատունակ (15-64 տարեկան)  բնակիչ, որոնցից ակտիվ էին 123-ը, իսկ ոչ ակտիվները` 36։ Ակտիվության ցուցանիշը կազմում է 77,4 %։ 123 աշխատունակ մարդկանցից աշխատել է 116 անձ (62 տղամարդ և 54 կին)։ Գործազուրկ են եղել 7 անձ (4 տղամարդ և 3 կին)։ 36 անաշխատունակներից 12-ը եղել են աշակերտներ կամ ուսանողներ, 14-ը` թոշակառուներ, իսկ 10-ը չեն աշխատել տարբեր պատճառներով։


== Տես նաև ==
Ավերոն գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Սուրա (գյուղ, Պինեժսկի շրջան)

Անվան այլ կիրառումների համար տե՛ս՝ ՍուրաՍուրա (ռուս.՝ Сура), գյուղ Ռուսաստանի Արխանգելսկի մարզի Պինեժսկի շրջանի կազմում։
Բնակչությունը 2010 թվականին գրանցված տվյալներով կազմում էր 727 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ստեֆլոն Դոն

Ստեֆանի Վիկտորիա Ալեն (անգլ.՝ Stephanie Victoria Allen դեկտեմբերի 14, 1991(1991-12-14), Բիրմինգհեմ, Անգլիա, Միացյալ Թագավորություն), ավելի հայտնի է որպես Ստեֆլոն Դոն (անգլ.՝ Stefflon Don), բրիտանացի ռեփեր, երգչուհի և երգերի հեղինակ, որը հայտնի է դարձել 2017 թվականին «Hurtin' Me» սինգլի թողարկումից հետո։ Սինգլը ձայնագրվել է Ֆրենչ Մոնտանայի մասնակցությամբ։ UK Singles Chart հիթ-շքերթում երգը զբաղեցրել է յոթերորդ հորիզոնականը։ 2016 թվականին թողարկել է իր դեբյուտային «Real Thing» միքսթեյփը, իսկ 2018–ին՝ Secure։


== Վաղ տարիներ ==
Դոնը՝ իր վեց քույր և եղբայրների հետ ծնվել է Մեծ Բրիտանիայի Բիրմինգեմ քաղաքում։ Նա ճամայական արմատներ ունի։ Վեց տարեկանում իր ընտանիքի հետ տեղափոխվել է Ռոտերդամ, ինչի շնորհիվ հիմա հանգիստ խոսում է հոլանդերեն։ 14 տարեկանում վերադառնում է Մեծ Բրիտանիա և ընդունվում Լոնդոնի դպրոցներից մեկը։ Երաժշտություն գրել և երգել Ալենը սկսել է դեռ տարրական դպրոցից։ 9 տարեկանում նա կարողացել է կրկներգ ձայնագրել Unique ռեփերի «Hard Knock Life» երգի համար։ Թրեքը այդպես էլ լույս չի տեսել, սակայն Դոնի համար հաճելի էր լսել իր ձայնը ձայնագրության մեջ։
Մինչև իր երաժշտական կարիերան սկսելը Ստեֆանին աշխատում էր որպես վարսավիր ու տորթեր ձևավորող։


== Անձնական կյանք ==
2019 թվականի փետրվարին Դոնը հաստատել է, որ հարաբերությունների մեջ է գտնվում աֆրոբիտ երգիչ Burna Boy–ի հետ։


== Սկավառակագրություն ==


=== Միքսթեյփեր ===


=== Մինի ալբոմներ ===


=== Սինգլներ ===


=== Որպես հյուր ===


== Պարգևներ և մրցանակներ ==


== Ծանոթագրություններ ==
Պրիրեչնոե (գյուղ, Նիժնեգորսկի շրջան)

Պրիրեչնոե (ուկրաիներեն՝ Прирічне, Ղրիմի թաթարերեն՝ Qazan Pir), գյուղ Ուկրաինայի Ղրիմի Ինքնավար Հանրապետության Նիժնեգորսկի շրջանում։ Բնակավայրը նախկինում նաև անվանվել է Սադովոե, Կազանպիր։
2001 թվականի տվյալներով Պրիրեչնոե գյուղում բնակվում էր 487 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Շամմիյաթ (ալ-Մութանաբբի)

Շամմիյաթ, (արաբ․՝ شاميات‎‎) խոշորագույն արաբ բանաստեղծ ալ-Մութանաբբիի պոեզիայի 4 շրջաններից մեկը։
Ալ–Մութանաբբիի բանաստեղծությունները սկզբնական շրջանում էական ու զգալի չէին տարբերվում ժանրային բազմազանության տեսանկյունից։ Սովորաբար նրա ձոն-կասիդաները (արաբերեն՝ قصيدة) իրենցից քնարական մեծամասնություն են ներկայացնում։ Նախերգանքը (արաբ․՝  نسب‎‎՝ նասբ) երբեմն բավականին կրճատված է կամ ընդհանրապես մի կողմ է նետվում։ Բայց փոխարենը մտցվում են փիլիսոփայական խոհեր՝ ընդհանուր թեմաներով։ Զոհված կամ մահացած մարդկանց մեծարման բանաստեղծությունները՝ եղերերգությունը կամ էլեգիան (արաբ․՝ رثاء‎‎՝ ռիսա), նույնպես ավանդական ձևով են կառուցվում. դրանք գրեթե չեն տարբերվում նախկին դարերի գրողների ռիսաներից։ Սակայն նրան արդեն իսկ հատուկ է կոմպոզիցիոն կանոնակարգվածությունը, որը դարձել է պարտադիր այդ ժանրի ստեղծագործությունների համար։

Կենտրոնական տեղը երիտասարդ ալ-Մութանաբբիի ստեղծագործություններում զբաղեցնում է ձոնը(արաբ․՝ مدح‎‎՝ մադհ)։ Գովերգվողը հանդես է գալիս որպես խիզախ զինվոր կամ մեծ խավի տեր մարդ։ Ալ-Մութանաբբիի տարբեր ձոներոմ կասիդայի առանձին մասերը միավորելու համար նա դիմում է տարբեր ոճային հնարքների։ Նրա քնարական մուտքը հորինված է նախաիսլամական ավանդական ոգով, լքված սիրեցյալը չի տարբերվում բոդվինական գեղեցկուհիներից։ Այստեղ նաև առկա են նրա ճանապարհորդությունները անապատով, ձիու նկարագրությունները (արաբ․՝ وصف‎‎՝ ուասֆ)։ Նրա ձոներում առկա է նաև նրա պոեզիայի կենտրոնական գաղափարներից մեկը՝ արաբական գերազանցության գաղափարը։ Բոլորովին այլ կերպ են հնչում ստեղծագործությունները, որոնք գրվել են բանտում, այստեղ բացակայում է ինքնագովերգումը և ընդհակառակը, այստեղ նա զղջում է իր արարքների համար և ներում է խնդրում։ Այս շրջանի ստեղծագործություններում նա պահպանել է ավանդական կասիդայի կառուցվածքը, սակայն փորձել է որոշակի նորություն մտցնել։
Այս փուլը տևում է 13 տարի՝ 935-948 թվականներ։


== Գրականություն ==
Фильштинский И.М. - История арабской литературы
Крачковский И. Ю. Аль-Мутанабби и Абу-л-Ала, Избр. соч., т. 2, М. — Л., 1956
Диван ал-Мутанабби, т. 1—4, Каир, 1936.


== Արտաքին հղումներ ==
ալ-Մութանաբբի՝ արաբ մեծագույն բանաստեղծ, անգլերեն
ալ-Մութանաբբիի պոեզիան Սամար Տրաբուլզիի կողմից մեկնաբանված, անգլերեն
Բանաստեղծության հրաշք, անգլերեն Archived 2009-02-23 at the Wayback Machine.
ալ-Մութանաբբիի բանաստեղծությունների ամբողջությունը՝ բացատրություններով, արաբերեն
ալ-Մութանաբբիի դիվան, արաբերեն Archived 2013-08-05 at the Wayback Machine.
Ալ-Մութանաբբիի բանաստեղծություններ. Փրինսթոնի համալսարան
ալ-Մութանաբբի, ընտրյալ բանաստեղծություններ, Կիևի համալսարան, ռուսերեն(չաշխատող հղում)
Մաքսիմ Գորկու փողոց (այլ կիրառումներ)

Մաքսիմ Գորկու փողոց հասկացությունը կարող է վերաբերել.

Մաքսիմ Գորկու փողոց (Սամարա)
Մաքսիմ Գորկու փողոց (Դոնի Ռոստով)
Մաքսիմ Գորկու փողոց (Կրասնի Սուլին)
Գորկու փողոց (Ալուշտա)
Գորկու փողոց (Յալթա)
Գորկու փողոց (Շախտի)
Սուրբ Գրիգոր Լուսավորիչ եկեղեցի (Կեսարիա)

Անվան այլ կիրառումների համար տե՛ս՝ Սուրբ Գրիգոր Լուսավորիչ եկեղեցի (այլ կիրառումներ)Սուրբ Գրիգոր Լուսավորիչ եկեղեցի (Կեսարիա), գործող հայկական եկեղեցի Կեսարիա կամ Մաժակ քաղաքում։
Քիմիայի Բալթյան օլիմպիադա

Քիմիայի Բալթյան օլիմպիադա (ՔԲՕ, անգլ.՝ Baltic Chemistry Olympiad, BChO), քիմիայի ամենամյա մրցաշար Բալթյան երկրների (Էստոնիա, Լատվիա և Լիտվա) դպրոցականների համար։ Իր էությամբ օլիմպիադան շատ նման է Քիմիայի միջազգային օլիմպիադային (IChO)։ Օլիմպիադան հիմնականում անցկացնում է ընդունող երկրի առաջատար համալսարաններից որևէ մեկը։


== Կառուցվածք ==
Յուրաքանչյուր օլիմպիադային մասնակցում են 20 աշակերտներ՝ 8 աշակերտ հյուընկալող երկրից և 6-ական աշակերտ մյուս երկու երկրներից։ Այստեղ աշակերտները լուծում են խնդիրներ քիմիայի տարբեր բաժիններից։ Տեսական փուլը բաղկացած է լինում 6 առաջադրանքներից (յուրաքանչյուր երկի8 կազմում է 2-ական խնդիր), որոնք ընդհանուր գնահատվում են 60 միավոր, և 2 տեսական հարցերից, որոնք էլ գնահատվում են 40 միավոր։ Օլիմպիադայի հնարավոր մաքսիմալ միավորն է 100 բալը։ Օլիմպիադայի արդյունքների հիման վրա՝ յուրաքանչյուր երկիր որոշում է, թե ովքեր են մասնակցելու միջազգային օլիմպիադային։


== Անցած օլիմպիադաները ==
x -> անհրաժեշտ տեղեկատվությունը անհասանելի էր համամապատասխան կայքէջերում։


== Արտաքին հղումներ ==
Նախորդ օլիմպիադաների մասին տեղեկություններ
Բալթյան օլիմպիադաներ ըստ առարկաների Archived 2010-02-06 at the Wayback Machine.
Այդողան Թոփալ

Այդողան Թոփալ (թուրքերեն՝ Aydoğan Topal, 1982, Տրապիզոն, Թուրքիա), համշենահայ երգիչ։ Ստեղծագործում է համշենահայերեն, թուրքերեն, լազերեն։


== Կենսագրական տվյալներ ==
Այդողան Թոփալը ծնվել է 1982 թվականին Թուրքիայի Հանրապետության Տրապիզոն քաղաքում։ Նախնիները ծագումով Արդվինի նահանգի Հոփա շրջանի Հենդեք գյուղից են։
1999 թվականին ավարտել է Հոփայի վարժարանը։ 2000 թվականին ընդունվել է Ստամբուլի Անատոլիական համալսարանը։ Ավարտելուց հետո մշտական բնակություն է հաստատել Ստամբուլում։
Ակտիվորեն մասնակցում է համշենահայությանը նվիրված ժողովներին և համշենահայության պահպանմանն ուղված միջոցառումներին։


== Երաժշտական գործունեություն ==
Այդողան Թոփալը մանուկ հասակից զբաղվել է երաժշտությամբ։ Սովորել է ստեղնային, լարային, հարվածային նվագարաններ, գրել է երգեր։ Ելույթներ է ունեցել երաժշտական բազմաթիվ խմբերի հետ։ Արվեստի ասպարեզում նրան ճանաչում բերեցին իր 2009 թվականին թողարկված «Հեյյամո» և 2012 թվականին թողարկված «Քուզեյ» (հյուսիս) խտասկավառակները, որոնցում նա երգում է համշենահայերեն, թուրքերեն և լազերեն երգեր։ Այդ երգերից մի քանիսը հենց ինքն է գրել։ Այդողան Թոփալը երգում է նաև «Կարմատե» (լազերեն նշանակում է ջրաղաց) խմբում։
Նրա առավել հայտնի երգերից է Արդէցուքը («Ardesuk»)։


== Ծանոթագրություններ ==


== Արտաքին հղումներ ==
«Արդէցուք» երգը Յութուբ ալիքում, Այդողան Թոփալ։
«Համշենական զրուցարան» ռադիոհաղորդման անդրադարձը Այդողան Թոփալին։
Հայերեն լեզվով հարցազրույց Այդողան Թոփալի հետ, նրա կյանքի, գործոնեության մասին։
Ռոմանեզե

Ռոմանեզե (իտալերեն՝  Romagnese), կոմունա Իտալիայի Լոմբարդիա մարզի Պավիա գավառում։ Բնակչության թիվը կազմում է 796 մարդ 2008 թվականի մարդահամարի տվյալների, բնակչության խտությունը կազմում է 27 մարդ/կմ²։ Զբաղեցնում է՝ 30 կմ² տարածք։ Հեռախոսի կոդ՝ +39 0383։ Փոստային ինդեքս՝ 27050։


== Ժողովրդագրություն ==
Բնակչության աճ։


== Կոմունային վարչակազմ ==
Հեռախոսահամար՝ 0383 580001


== Արտաքին հղումներ ==
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Կաստելո Ուրսինո

Կաստելո Ուրսինո կամ Ֆրիդրիխ Հոհենշտաուֆենի ամրոց (իտալերեն՝ Castello Ursino), ամրոց, որը գտնվում է Իտալիայի հարավում՝ Սիցիլիա կղզու վրա։
Կառուցվել է 1239-1205 թվականներին՝ Սրբազան Հռոմի արքա Ֆրիդրիխ Հոհենշտաուֆեն կայսեր օրոք։ Սկզբում ամրոցը ունեցել է 4 թևաշենք, որոնք ամրացված էին ամուր աշտարակներով։ Այն ամրացված էր բարձր ժայռի վրա և կոչված էր պաշտպանելու Սիցիլիայի արևելյան ափերը։
Կաստելո Ուրսինոն 1693 թվականի Կատանիայի երկրաշարժից հետո կանգուն մնացած եզակի շինություն է։ Չնայած նրան, որ ամրոցը հիմնովին չի ավերվել, սակայն երկրաշարժի հետևանքով ունեցել է մեծ կորուստներ։ 1818 թվականի երկրաշարժից հետո ևս լուրջ վնասներ է կրել։
Այն համարվում է 16-րդ դարի արագոնյան արքաների թագավորանիստ ամրոցը։ վերածննդի դարաշրջանում՝ 17-րդ դարում, այն վերակառուցվել է ժամանակաշրջանի ճարտարապետական ոճով։
Ամրոցը 1837 թվականին վերածվում է բատնի։ 20-րդ դարի 30-ական թվականների ամրոցը ռենթարկվում է ռեստավրացիայի։ Ներկայումս ամրոցը ծառայում է որպես բացօդյա թանգարան։ Նրա մեջ ներկայացված են հին հունական և բյուզանդական շրջանների հնագիտական գտածոներ, ինչպես նաև սիցիլիական արվեստի ցուցանմուշներ։


== Պատկերասրահ ==

		
		


== Արտաքին հղումներ ==
Կաստելո-Ուրիսինո ամրոցը(չաշխատող հղում)


== Աղբյուրներ ==
(2459) Սփելլման

(2459) Սփելլման (անգլ.՝ Spellmann), աստերոիդ աստերոիդների հիմնական գոտում։ Հայտնաբերվել է 1980 թվականի հունիսի 11-ին Կարոլին Շումեյկերի կողմից Պալոմարում։
Միջին հեռավորությունը Արեգակից կազմում է 3,020134 ա. մ., առավելագույնը մոտենում է 2,8094 ա. մ. հեռավորության վրա և հեռանում 3,2309 ա. մ.։ Արեգակի շուրջ մեկ ամբողջական պտույտ է կատարում 1917,07 երկրային օրվա ընթացքում, իր ուղեծրով շարժվելով միջինում 0,187787 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 9,68° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(2459) Սփելլման աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
ՖԻՖԱ Աշխարհի առաջնություն 2014 (Ընտրական փուլ, ՈՒԵՖԱ) C խումբ

2011 թ. հուլիսի 11-ին Ռիո դե Ժանեյրոյում անցկացված վիճակահանության արդյունքներով 2014 աշխարհի առաջնության որակավորման C խմբում ընդգրկված են Գերմանիայի, Շվեդիայի, Իռլանդիայի, Ավստրիայի, Ֆարերյան կղզիների և Ղազախստանի հավաքականները։
Խմբի հաղթողը կորակավորվի եզրափակիչ փուլի համար։ 2-րդ տեղեր գրավածը մյուս խմբերի 2-րդ տեղ գրաված հավաքականների հետ կբաժանվեն 4 զույգերի, կմասնակցեն 2՝ տնային և պատասխան հանդիպումների։ Հաղթելու դեպքում նույնպես կանցնի եզրափակիչ փուլ։


== Մրցաշարային աղյուսակ ==


== Հղումներ ==
Մուսիգ

Մուսիգ (ֆր.՝ Mussig), համայնք Ֆրանսիայի Գրանդ Էստ մարզի Ստորին Հռենոս գավառում։
Բնակչությունը 2006 թվականի դրությամբ կազմում է 1131 մարդ, բնակչության խտությունը` 96.42 մարդ/կմ²։ Բնակավայրը զբաղեցնում է 11.73 կմ² տարածք։


== Աշխարհագրություն ==
Գտնվում է Փարիզ քաղաքից 390 կմ արևելք, Ստրասբուրգ քաղաքից` 45 կմ հարավ-արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 771 աշխատունակ (15-64 տարեկան)  բնակիչ, որոնցից ակտիվ էին 582-ը, իսկ ոչ ակտիվները` 189։ Ակտիվության ցուցանիշը կազմում է 75,5 %։ 582 աշխատունակ մարդկանցից աշխատել է 550 անձ (293 տղամարդ և 257 կին)։ Գործազուրկ են եղել 32 անձ (11 տղամարդ և 21 կին)։ 189 անաշխատունակներից 68-ը եղել են աշակերտներ կամ ուսանողներ, 79-ը` թոշակառուներ, իսկ 42-ը չեն աշխատել տարբեր պատճառներով։


== Տես նաև ==
Ստորին Հռենոս գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
(9860) Արխեոպտերիքս

(9860) Արխեոպտերիքս (անգլ.՝ Archaeopteryx), աստերոիդ աստերոիդների հիմնական գոտում։ Հայտնաբերվել է 1991 թվականի օգոստոսի 6-ին Էրիկ Էլստի կողմից Լա Սիլյայում։
Միջին հեռավորությունը Արեգակից կազմում է 3,16328 ա. մ., առավելագույնը մոտենում է 2,9224 ա. մ. հեռավորության վրա և հեռանում 3,4041 ա. մ.։ Արեգակի շուրջ մեկ ամբողջական պտույտ է կատարում 2054,97 երկրային օրվա ընթացքում, իր ուղեծրով շարժվելով միջինում 0,175185 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 9,98° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(9860) Արխեոպտերիքս աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Perfect Places

Perfect Places, նորզելանդացի երգչուհի և երգահան Լորդի երգն է։ Այն թողարկվել է 2017 թվականի հունիսի 1–ին՝ Universal New Zealand լեյբլի կողմից, որպես երգչուհու երկրորդ ստուդիական ալբոմ Melodrama–ի (2017) երկրորդ սինգլ՝ հաջորդելով Green Light–ին։ Լորդը Ջեկ Անտոնոֆի, Էնդրյու Վայաթի և Ֆրանկ Դյուկսի հետ համատեղ հանդիսացել է երգի գրողն ու պրոդյուսերը։


== Քննադատական ընդունում ==
«Perfect Places»–ը ստացել է դրական արձագանքներ։ Pitchfork ամսագրի Ջեն Փելին երգին տվել է «Լավագույն նոր երգ» կոչումը։ Spin ամսագրի Վինսթոուն Չուք–Վիլսոնը համեմատեց երգը «Green Light»–ի հետ, որտեղ «Լորդը մեզ հեռարձակում է ինչ–որ լուսավորված երեկույթից՝ ըմբոստ զգալով և ռադիոյով հիթերն այքան բարձր լսելով, որ նրանք սպառնում են «կոտրել լսափողերը», ապա երգերից ստացած զգացումները մեզ վրա լցնելով»։ Նա հավելեց, որ «կա համակրանք «Perfect Places»–ի ոչ կատարելիության մեջ։ Սա երգ է այն մասին, որ չգիտես ինչ ես անում, կամ ինչու… Չկա ոչ մի կատարյալ երգ կամ կատարյալ վայր․ չկա ոչ մի մուսա հետևելու համար, քան դու՝ ինքդ, անգամ եթե դրան հետևելով դու զգում ես կորած (երիտասարդ և ամաչկոտ), այնպիսին, ինչպիսին էիր ամենասկզբում»։


== Կենդանի կատարումներ ==
Լորդը կատարել է երգը The Tonight Show Starring Jimmy Fallon հեռուստաշոուի ժամանակ 2017 թվականի հունիսի 16–ին՝ Melodrama–ի թողարկման օրը։ Նա երգել է նաև Much Music Video Awards մրցանակաբաշխության ժամանակ 2017 թվականի հունիսի 18–ին։ Իսկ 2017 թվականի հուլիսի 17–ին Լորդը կատարեց երգի մեկ այլ տարբերակ Late Night with Seth Meyers հեռուստաշուում։


== Տեսահոլովակ ==
Հունիսի 21–ին Լորդը գրեց բաց նամակ, որում ասում է, որ նա նկարահանում է տեսահոլովակը, իսկ արդեն օգոստոսի 1–ին Ինստագրամում ասաց, որ տեսահոլովակը կթողարկվի օգոստոսի 3–ին։ Ռեժիսոր է հանդիսացել Գրանտ Սինգերը, ով նաև նկարահանել է Green Light–ի տեսահոլովակը։


== Հիթ–շքերթներ ==


== Ծանոթագրություններ ==
Լը Մենիլ Վիլման

Լը Մենիլ Վիլման (ֆր.՝ Le Mesnil-Villement), համայնք Ֆրանսիայի Ստորին Նորմանդիա մարզի Կալվադոս գավառում։
Բնակչությունը 2008 թվականի դրությամբ կազմում է 292 մարդ, բնակչության խտությունը` 82.25 մարդ/կմ²։ Բնակավայրը զբաղեցնում է 3.55 կմ² տարածք։


== Աշխարհագրություն ==
Գտնվում է Փարիզ քաղաքից 200 կմ արևմուտք, Կան քաղաքից` 37 կմ հարավ։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 165 աշխատունակ (15-64 տարեկան)  բնակիչ, որոնցից ակտիվ էին 115-ը, իսկ ոչ ակտիվները` 50։ Ակտիվության ցուցանիշը կազմում է 69,7 %։ 115 աշխատունակ մարդկանցից աշխատել է 105 անձ (61 տղամարդ և 44 կին)։ Գործազուրկ են եղել 10 անձ (5 տղամարդ և 5 կին)։ 50 անաշխատունակներից 6-ը եղել են աշակերտներ կամ ուսանողներ, 27-ը` թոշակառուներ, իսկ 17-ը չեն աշխատել տարբեր պատճառներով։


== Տես նաև ==
Կալվադոս գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Մ.թ.ա. 459


== Դեպքեր ==


=== Հունաստան ===
Աթենքը դաշինք է կնքում քաղաք-պետություն Միգարայի հետ։


=== Եգիպտոս ===
Եգիպտացիները գրավում են Մեմֆիս քաղաքը՝ առանց «Սպիտակ Պատի», որը մնում է պարսիկների վերահսկողության տակ։


=== Իտալիա ===
Էկվիները գրավում են Տուսկուլումը, որից հետո հռոմեական բանակը Լուցիոս Կվինկտիոս Ցինցինատոսի հրամանատարոությամբ ձեռնարկում է 16-օրյա արշավ այն ետ գրավելու համար։
Իգնավայամ

Իգնավայամ (ռուս.՝ Игнаваям), գետ Կամչատկա թերակղզու հյուսիսարևելյան մասում։ Գետի երկարությունը 21 կմ է։ Հոսում է Օլյուտորսկի շրջանում, Կամչատկայի երկրամասում։ Թափվում է Անապկա ծոց։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Անադիր Կոլսկի ավազանային շրջանին։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 19060000312120000008281
Հիդրոլոգիական ուսումնասիրությունների կոդը -
Ավազանի կոդը - 19.07.00.002
Հիդրոլոգիական ուսումնասիրությունների հատորի համարը - 20
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Բասանո Բրեշանո

Բասանո Բրեշանո (իտալերեն՝ Bassano Bresciano) կոմունա Իտալիայում, Լոմբարդիա մարզի Բրեշիա գավառում։
Բնակչությունը ըստ 2008 թվականի տվյալների կազմում է 1799 մարդ, խտությունը՝ 200 մարդ/կմ²։ Զբաղեցնում է 9կմ² տարածք։ Փոստային ինդեքս՝ 25020։ Հեռախոսային կոդ՝ 030։


== Ծանոթագրություններ ==


== Արտաքին հղումներ ==
Բնակավայրի պաշտոնական կայք (իտալ.)
Swan Song

«Swan Song» (Կարապի երգ), բրիտանացի փոփ երգչուհի Դուա Լիպայի երգը։ Թողարկվել է 2019 թվականի հունվարի 24-ին որպես սինգլ Warner Bros. Records լեյբլով։ Երգը Յուկիտո Կիսիրոյի «Երազանքի զենքը» մանգայի հիման վրա նկարահանված «Ալիտա։ Մարտական հրեշտակը» ֆիլմի սաունդթրեքի մաս է։ Երգը գրվել է Դուա Լիպայի, Ջասթին Թրենտերի, Մաթիաս Լարսոնի, Ռոբին Ֆրեդրիկսոնի, Թոմաս Հոլքենբորգի կողմից։ Երաժշտական տեսահոլովակը, որ նկարահանվել է Ֆլորիա Սիգիզմոնդիի կողմից, թողարկվել է 2019 թվականի հունվարի 24-ին։ Սինգլն Իռլանդիայի և Մեծ Բրիտանիայի հիթ-շքերթներում հասել է 24-րդ հորիզոնականին։


== Պատմություն ==
Երգի մասին հայտարարվել է 2018 թվականի վերջին, ինչից հետո՝ 2019 թվականի հունվարի 3-ին, Դուա Լիպան Ինստագրամի իր էջում ներկայացրել է տեսահոլովակից մի հատված։ Սկզբում նախատեսվել է երգը թողարկել հունվարի 25-ին, բայց հունվարի 17-ին Դուա Լիպան հայտնել է, որ երգը թողարկվելու է նախատեսվածից մեկ օր շուտ։


== Երաժշտական տեսահոլովակ ==
2019 թվականի հունվարի 24-ին Դուա Լիպայի յութուբյան ալիքում թողարկվել է երգի հիման վրա նկարահանված տեսահոլովակը, որի ռեժիսորն է Ֆլորիա Սիգիզմոնդին։ Տեսահոլովակում ցուցադրվում է ֆուտուրիստական ապագան։ Երկաթե քաղաքը, որ նման է մեծ աղբանոցի, լի է ծխով։ Երգչուհին, որի վզին ոսկե ու արծաթե շղթաներ են, հագել է սև կաշվե հագուստ, շրջում է այդ քաղաքի փողոցներում։ Տեսահոլովակի կեսում Դուա Լիպան մոտենում է մի հայելու, որը նրան արտացոլում է որպես Ալիտա (ֆիլմի հերոսուհին)։ Տեսահոլովակի ավարտին Դուա Լիպան վերածվում է Ալիտայի։


== Կոմերցիոն հաջողություն ==
«Swan Song» սինգլն զբաղեցրել է 24-րդ հորիզոնականն Իռլանդիայի և Մեծ Բրիտանիայի հիթ-շքերթներում։ Երգն զբաղեցրել է 27-րդ և 31-րդ հորիզոնականները Շոտլանդիայի և Չեխիայի հիթ-շքերթներում համապատասխանաբար։


== Հիթ-շքերթներ ==


== Թողարկման պատմություն ==


== Ծանոթագրություններ ==
Տարաս Շևչենկոյի հուշարձան (այլ կիրառումներ)

Տարաս Շևչենկոյի հուշարձան հասկացությունը կարող է վերաբերել.

Տարաս Շևչենկոյի հուշարձան (Երևան)
Տարաս Շևչենկոյի կիսանդրի (Կրասնոդար)
Տարաս Շևչենկոյի հուշարձան (Յալթա)
Տարաս Շևչենկոյի հուշարձան (Շախտի)
Սերմիդե

Սերմիդե  (իտալերեն՝ Sermide), կոմունա Իտալիայում, գտնվում է Լոմբարդիա մարզի Մանտուա գավառում։
Բնակչությունը կազմում է 6533 մարդ։ Խտությունը՝ 116 մարդ/կմ²։ Տարածքը՝ 116 կմ²։ Էլեկտրոնային փոստ՝ 46028, հեռախոսային կոդ՝ 0386։


== Գրականություն ==
Giovanni Freddi, Sermide 1998: quindici secoli di storia, comune di Sermide, Castelmassa 1998.
Fernando Villani, "Le cronache di Fernando Villani, dal 1945 al 2003", comune di Sermide, Sermide 2006.
Renato Bonaglia, Mantova, paese che vai..., Mantova, 1985. ISBN non esistente.
Pierino Pelati, Acque, terre e borghi del territorio mantovano. Saggio di toponomastica, Asola, 1996.


== Արտաքին հղումներ ==
http://www.comune.sermide.mn.it/
http://www.sermidecalcio.com/ Archived 2013-10-25 at the Wayback Machine.
http://www.sermidiana.com/
http://www.emporiodellacover.it/ Archived 2014-12-17 at the Wayback Machine.
http://www.capitol.multisala.com/ Archived 2012-01-14 at the Wayback Machine.


== Ծանոթագրություններ ==
Վորոշիլովի փողոց (Կրասնի Սուլին)

Վորոշիլովի փողոց (ռուս.՝ Ворошиловская улица), փողոց Ռուսաստանի Ռոստովի մարզի Կրասնի Սուլինի շրջանի և Կրասնոսուլինսկի քաղաքային շրջանի վարչական կենտրոն Կրասնի Սուլին քաղաքում։ Նախկինում կոչվել է Սերգեյի փողոց։


== Պատմություն ==
Սերգեյի, այժմ՝ Վորոշիլովի փողոցը ձևավորվել է 19-րդ դարի 90-ական թվականներին և անվանվել է 20-րդ դարի սկզբին «Սուլինզավոդ» ԲԲԸ տնօրենների խորհրդի նախագահ Սերգեյ Նիկոլաևիչ Պաստուխովի պատվին։
Փողոցը հատում է քաղաքի կենտրոնը արևելքից արևմուտք, երկարությունը 760 մետր է։ Մինչև 1930-ական թվականները կոչվել է Սերգեյի փողոց, այնուհետև՝ Վորոշիլովի, իսկ 1957 թվականին փողոցը ստացավ նոր անուն՝ Կոմունիստական, բայց 1970 թվականին փողոցին կրկին վերադարձրեց ԽՍՀՄ հայտնի պետական գործիչ և քաղաքական գործիչ Կլիմենտ Վորոշիլովի անունը։
1978 թվականին Վորոշիլովի և Լենինի փողոցների խաչմերուկում, Նիկոլայ Պաստուխովի որդիների օրոք (մոտավորապես 1898 թվականին) կառուցված երկու տների տեղում սկսվեց հանրախանութի շինարարությունը։ Այն շահագործման հանձնվեց 1986 թվականի դեկտեմբերի 31-ին։
Վորոշիլովի փողոցում է գտնվում քաղաքի կենտրոնական փոստային բաժանմունքը, որի առջև տեղադրված է քաղաքի տեսարժանություններից մեկը՝ Փոստատարի հուշարձանը։

1997 թվականին քաղաքի 200-ամյակի առթիվ՝ Վորոշիլովի և Կուլտուրայի փողոցների խաչմերուկում տեղադրվել է «Կյանքի ժամացույց» ստելան, որը կառուցված է արեգակնային ժամացույցի սկզբունքով։ Պատվանդանի աստիճանանշման վրա սյունից ընկնող ստվերով հնարավոր է որոշել ժամը 15-ից 30 րոպե ճշտությամբ, իսկ ամենաճշգրիտը՝ սեպտեմբերին, քանի որ հենց այդ ամսին է կառուցվել հուշարձանը։ Սյունը խորհրդանշում է ժողովրդի աներերությունը, քաղաքի զարգացումը և ձգտումը դեպի երջանիկ ապագան, ինչի վկայությունն է արևի խորհրդանիշը սյան գագաթին։ Արևի ներսում թռչուն է, որը հույսի, հաջողության, երազների և խաղաղության խորհրդանիշ է։


== Ծանոթագրություններ ==


== Գրականություն ==
Горная, Л. Пройдусь по Гимназической, сверну на Ярославскую / Л.Горная // Красный бумер. – 2006. - №36.


== Արտաքին հղումներ ==
Улица Ворошилова в Красном Сулине
Վոնոն (Օբի գավառ)

Վոնոն (ֆր.՝ Vosnon), համայնք Ֆրանսիայի Գրանդ Էստ մարզի Օբ գավառում։
Բնակչությունը 2012 թվականի դրությամբ կազմում է 223 մարդ, բնակչության խտությունը` 17.38 մարդ/կմ²։ Բնակավայրը զբաղեցնում է 12.83 կմ² տարածք։


== Աշխարհագրություն ==
Գտնվում է Փարիզ քաղաքից 140 կմ հարավ-արևելք, Շալոն ան Շամպայն քաղաքից` 105 կմ հարավ, Տրուա քաղաքից` 27 կմ հարավ-արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 102 աշխատունակ (15-64 տարեկան)  բնակիչ, որոնցից ակտիվ էին 82-ը, իսկ ոչ ակտիվները` 20։ Ակտիվության ցուցանիշը կազմում է 80,4 %։ 82 աշխատունակ մարդկանցից աշխատել է 70 անձ (38 տղամարդ և 32 կին)։ Գործազուրկ են եղել 12 անձ (6 տղամարդ և 6 կին)։ 20 անաշխատունակներից 2-ը եղել են աշակերտներ կամ ուսանողներ, 11-ը` թոշակառուներ, իսկ 7-ը չեն աշխատել տարբեր պատճառներով։


== Տես նաև ==
Օբ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Սերժիկ Ավետիսյան

Վիքիպեդիայում կան հոդվածներ  Ավետիսյան ազգանունով այլ մարդկանց մասին:Սերժիկ Սերգեյի Ավետիսյան (փետրվարի 9, 1966(1966-02-09), Կալինինո, Հայկական ԽՍՀ, ԽՍՀՄ), հայ իրավաբան, ՀՀ վճռաբեկ դատարանի դատավոր։
Հայաստանի Հանրապետության վճռաբեկ դատարանի քրեական պալատի նախագահ (2016)։


== Կրթություն ==
1991 թ. գերազանցությամբ ավարտել է ԽՍՀՄ Պաշտպանության մինիստրության Կարմրադրոշ ռազմական ինստիտուտի ռազմաիրավաբանական ֆակուլտետը։


== Աշխատանքային գործունեությունը ==
1991-1993 թթ. - Անդրկովկասյան ռազմական օկրուգի 7-րդ բանակի 59-րդ զինվորական տրիբունալի դատավոր։
1993-1995 թթ. - ՀՀ պաշտպանության նախարարության պայմանագրերի և արտաքին հարաբերությունների վարչության խմբի սպա, ավագ սպա, այնուհետև՝ բաժանմունքի պետ։
1995 թ. ապրիլի 26-ին ՀՀ Գերագույն Խորհրդի որոշմամբ ընտրվել է Գերագույն դատարանի զինվորական գործերի դատական կոլեգիայի դատավոր։
1997 թ. օգոստոսի 15-ին ՀՀ Նախագահի հրամանագրով նշանակվել է Գերագույն դատարանի զինվորական գործերի դատական կոլեգիայի նախագահ՝ Հայաստանի Հանրապետության գերագույն դատարանի նախագահի տեղակալ։
1998-1999 թթ. - ՀՀ արդարադատության նախարարության վերահսկողական ծառայության պետ։
1999-2012 թթ. - Հայաստանի Հանրապետության վերաքննիչ քրեական դատարանի դատավոր։
1999-2004 թթ. - Հայաստանի Հանրապետության արդարադատության խորհրդի անդամ։
2012 թ. հունիսի 20-ին ՀՀ Նախագահի հրամանագրով նշանակվել է Հայաստանի Հանրապետության վճռաբեկ դատարանի քրեական պալատի դատավոր։


== Գիտամանկավարժական գործունեությունը ==
2001 թվականից - Հայ-ռուսական (Սլավոնական) համալսարանի քրեական իրավունքի և քրեական դատավարության ամբիոնի պրոֆեսոր։
Իրավաբանական գիտությունների թեկնածու (1998)։
Իրավաբանական գիտությունների դոկտոր (2005) (ՌԴ Արդարադատության նախարարության Ռուսաստանյան իրավական ակադեմիա)։
100 գիտական, ուսումնական, ուսումնամեթոդական աշխատանքների, այդ թվում 10 մենագրությունների, 5 դասագրքերի և ուսումնական ձեռնարկների, 70-ից ավելի գիտական հոդվածների և միջազգային զեկույցների հեղինակ։
«Քրեական իրավունքի հանրագիտարան» 35-հատորյակի համահեղինակ։
Պրոֆեսոր (2008)։
Հայաստանի Հանրապետության ԲՈՀ-ի իրավագիտության 063 մասնագիտական խորհրդի նախագահ (2011)։


== Պարգևներ և կոչումներ ==
Մխիթար Գոշի մեդալ (2011)։


== Ծանոթագրություններ ==
Կասկի (գյուղ, Մոնաստիրշչինսկի շրջան)

Կասկի (ռուս.՝ Каськи), գյուղ Ռուսաստանի Սմոլենսկի մարզի Մոնաստիրշչինսկի շրջանի կազմում։
Բնակչությունը 2007 թվականին գրանցված տվյալներով կազմում էր 0 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Սղոցապոչ հայկական

Սղոցապոչ հայկական (լատ.՝ Poecilimonella armeniaca), ծղրիդների ընտանիքին պատկանող միջատ, որը գրանցված է Հայաստանի Հանրապետության Կարմիր գրքում։


== Նկարագրություն ==
Փոքր չափով ծղրիդ է, որի արուի մարմնի երկարությունը 12-14,5 մմ է, էգինը՝ 17-19 մմ, իսկ ձվադրինը՝ 5,5-7 մմ։  Արուների կարճացած վերնաթևերը մասամբ անցնում են փորիկի առաջին տերգիտի ետին եզրը, իսկ էգերինը շատ փոքր են և թաքնված առաջնամեջքի ծայրի տակ։ Գունավորումը տարատեսակ է (կարմրադեղին, կարմրագորշագույն, կարմրականաչ)։


== Տարածվածություն ==
Տարածված է Արևելյան Թուրքիայում (Ղարս վիլայեթ)։ Հայաստանում հանդիպում է միայն Վայոց ձորի մարզում (Բարձրունի և Կեչուտ գյուղերի շրջակայք)։


== Էկոլոգիա ==
Ապրում է լեռնատափաստաններում՝ ծովի մակարդակից 1500-2000 մ բարձրությունների վրա, երբեմն էլ թափանցում է ցանքերը։
Հասուն առանձնյակները հանդիպում են հունիս-հուլիս ամիսներին։ Միջատը բուսակեր է և բազմակեր։


== Պահպանություն ==
Սահմանափակ արեալով հազվագյուտ տեսակ է։ Բնության պահպանության միջազգային միության Կարմիր ցուցակում գրանցված է որպես վտանգված տեսակ։ Թվաքանակը չափավոր բարձր է, իսկ փոփոխության միտումները հայտնի չեն։ Հիմնական վտանգներից է խոպան հողերի հերկումը և թունաքիմիկատների ոչ խելամիտ օգտագործումը։ Պահպանության միջոցառումներ չեն իրականացվում։


== Ծանոթագրություններ ==
Մարիևկա (գյուղ, Պոլտավայի շրջան)

Անվան այլ կիրառումների համար տե՛ս՝ ՄարիևկաՄարիևկա (ուկրաիներեն՝ Марївка), գյուղ Ուկրաինայի Պոլտավայի մարզի Պոլտավայի շրջանում։
2001 թվականի տվյալներով Մարիևկա գյուղում բնակվում էր 241 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
(9850) 1990 TM5

(9850) 1990 TM5, աստերոիդ աստերոիդների հիմնական գոտում։ Հայտնաբերվել է 1990 թվականի հոկտեմբերի 9-ին Ռոբերտ ՄաքՆոտի կողմից Սայդինգ Սփրինգում։
Միջին հեռավորությունը Արեգակից կազմում է 2,369396 ա. մ., առավելագույնը մոտենում է 2,0547 ա. մ. հեռավորության վրա և հեռանում 2,6841 ա. մ.։ Արեգակի շուրջ մեկ ամբողջական պտույտ է կատարում 1332,16 երկրային օրվա ընթացքում, իր ուղեծրով շարժվելով միջինում 0,270239 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 6,13° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(9850) 1990 TM5 աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Մարտին Վուչիչ

Մարտին Վուչիչ (մակեդոներեն՝ Мартин Вучиќ, օգոստոսի 7, 1982(1982-08-07), Սկոպիե, Մակեդոնիայի Սոցիալիստական Հանրապետություն, ՀՍՖՀ), մակեդոնացի հայտնի փոփ երաժիշտ, ով «Make my day» երգով ներկայացրել է Մակեդոնիայի Հանրապետությունը Եվրատեսիլ 2005 երգի մրցույթում։


== Կենսագրություն ==
Դեռևս վաղ մանկությունից Մարտինը սկսել է երաժշտության նկատմամբ հետաքրքրություն ցուցաբերել։ Երեք տարեկան հասակում սկսել է թմբուկ նվագել, իսկ յոթ տարեկան հասակում մասնակցում է երեխաների համար նախատեսված մրցույթի։
Նրա երաժշտական կարիերան սկսել է 2002 թվականին, երբ Մարտինը թողարկեց իր դեբյուտային կատարումը՝ «Рано ми jе да се врзам» վերնագրով։ Դրանից հետո այդ երգը ճանաչվել է «Մակեդոնիայի տարվա լավագույն երաժշտական կատարում»։ Նրա հաջորդ քայլը երաժշտական ասպարեզում եղել է մասնակցությունը «Բուդվա» բալկանյան երաժշտության փառատոնին։ Երիտասարդ արվեստագետի կատարումը ստացել է դրական արձագանք՝ քննադատների և լրագրողների կողմից և դարձել «Տարվա լավագույն առաջընթաց 2002»։
2005 թվականին Մարտինը «Make my day» երգով ներկայացրել է իր երկիրը Ուկրաինայի մայրաքաղաք Կիևում տեղի ունեցած Եվրատեսիլ երգի մրցույթում։ Եզրափակչում նա զբաղեցրել է տասնյոթերորդ հորիզոնականը։ 2006 թվականին դարձել է Մակեդոնիայի եվրատեսիլյան խոսնակը՝ հայտարարելով Մակեդոնիայի հանդիսատեսի քվեարկության արդյունքները։
Մինչ օրս թողարկել է երեք սոլո ալբոմ։ Ներկայումս բնակվում է Սերբիայի մայրաքաղաք Բելգրադում։


== Հետաքրքիր փաստեր ==
Վուչիչի բեկ վոկալիստներից մեկը՝ Վլատկո Իլիևսկին դարձել է Մակեդոնիայի եվրատեսիլյան  ներկայացուցիչը 2011 թվականին։


== Սկավառակագրություն ==


=== Ալբոմներ ===
Рано je да се врзам (2004)
Муза (2005)
Македонски звуци (2008)


=== Սինգլներ ===
Make My Day (2005)
Тише Куцаj Срце Моjе (2006)
Бибер и чоколада (2007)


== Արտաքին հղումներ ==
Պաշտոնական կայք Archived 2009-02-07 at the Wayback Machine.
Բրազիլական ռեալ

Բրազիլական ռեալ (պորտ.՝ Real brasileiro), Բրազիլիայի Դաշնային Հանրապետության արժույթը։ Այն համարվում է համեմատաբար նոր արժույթ և ուժի մեջ է 1942 թվականից։ 1994 թվականին Բրազիլիայի արժույթը արժեզրկվեց մոտ 7 անգամ։ Դրամական փոխարժեքը, մեկ դոլարի համար տատանվում է 1.5-ից 1.7 ռեալ։
Տարբերակված են արժույթի երկու տեսակներ՝ թղթադրամներ և մետաղադրամներ – 1, 2, 5, 10, 20, 50 և 100 ռեալ, ինչպես նաև մետաղադրամները - 1, 5, 10, 25, 50 ցենտ և 1 իրական։


== Ծանոթագրություններ ==
Կոստաբիսարա

Կոստաբիսարա  (իտալերեն՝ Costabissara), կոմունա Իտալիայում։ Գտնվում է Վենետո մարզում՝ Վիչենցա գավառում։
Բնակչությունը կազմում է 6039 մարդ (2008), բնակչության խտություն՝ 437 մարդ/կմ²։ Զբաղեցնում է 13 կմ² մակերես։ Փոստային ինդեքս՝ 36030։ Հեռախոսային կոդ՝ 0444։
Բնակավայրի հովանավորն է՝ սուրբ Գեորգիյը։


== Արտաքին հղումներ ==
Բնակավայրի գլխավոր կայք (իտալ.)


== Ծանոթագրություններ ==
Կովախեղդի վանք

Կովախեղդի վանք, հայկական եկեղեցի, ներկայումս՝ Ադրբեջանի Հանրապետության Գետաբեկի շրջանում, պատմական Մեծ Հայքի Ուտիք նահանգի Գարդման գավառում։ Գտնվում է Կովախեղդ գյուղի մոտ։


== Պատմություն ==


== Տես նաև ==
Գետաբեկի շրջան
Կովախեղդ (գյուղ)


== Ծանոթագրություններ ==
Խոռխոռն

Խոռխոռն, գյուղ Արևմտյան Հայաստանում, Սեբաստիայի վիլայեթի Սեբաստիայի գավառում, համանուն քաղաքից 24 կմ արևելք։


== Պատմություն ==
Բնակիչները բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Բնակչություն ==
XX դարի սկզբին ուներ 50 տուն հայ բնակիչ։


== Տնտեսություն ==
Զբաղվում էին երկրագործությամբ և անասնապահությամբ։


== Պատմամշակութային կառույցներ ==
Խոռխոռն ուներ Ս. Կարապետ անունով եկեղեցի։


== Կրթություն ==
Գյուղում կար Խորխոռունյաց անունով վարժարան։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Սեբաստիայի նահանգի հայաբնակ բնակավայրեր


== Ծանոթագրություններ ==
Ռեուտովո (այլ կիրառումներ)

Ռեուտովո, կարող է վերաբերել՝

Ռեուտովո - գյուղ Ռուսաստանի Սմոլենսկի մարզի Ուգրանսկի շրջանի կազմում։
Ռեուտովո - գյուղ Ռուսաստանի Սմոլենսկի մարզի Վյազեմսկի շրջանի կազմում։
Հերթև

Հերթև, գյուղ Արևմտյան Հայաստանում, Էրզրումի վիլայեթի Բասենի գավառակում։ Գտնվում էր Հասանկալա քաղաքից 10-15 կմ հարավ։


== Պամտություն ==
Բնակչության մեծ մասը 1915 թվականի Մեծ եղեռնի ժամանակ կոտորվել է Կամախի կիրճում։ Փրկվածներն ապաստանել են տարբեր երկրներում։


== Բնակչություն ==
1877-1878 թվականներին ուներ 80 տուն, իսկ 1909 թվականին` 133 տուն հայ բնակիչ։


== Տնտեսություն ==
Բնակչության հիմնական զբաղմունքը երկրագործությունն ու արհեստներն էր։


== Պատմամշակութային կառույցներ ==
Հերթևն ուներ հայկական եկեղեցի։


== Կրթություն ==
Գյուղում գործում էր վարժարան։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Ստարոկույանովո

Ստարոկույանովո (ռուս.՝ Старокуяново, բաշկիրերեն՝ Иҫке Ҡуян), գյուղ Ռուսաստանի Բաշկորտոստան հանրապետության Բակալինսկի շրջանի կազմում։
Բնակչությունը 2009 թվականին գրանցված տվյալներով կազմում էր 459 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Մակարովո (գյուղ, Ստանիցա Լուգանսկայայի շրջան)

Անվան այլ կիրառումների համար տե՛ս՝ ՄակարովոՄակարովո (ուկրաիներեն՝ Макарове), գյուղ Ուկրաինայի Լուգանսկի մարզի Ստանիցա Լուգանսկայայի շրջանում։ Բնակավայրը նախկինում նաև անվանվել է Մակարենկով։ Հիմնադրվել է 1905 թվականին։
Չճշտված տվյալներով Մակարովո գյուղում բնակվում էր 1 786 մարդ։ Բնակավայրը զբաղեցնում է 1,17 կմ² տարածք։ Բնակչության խտությունը կազմում էր 1526,5 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Սանտ Էուֆեմիա դ'Ասպրոմոնտե

Սանտ Էուֆեմիա դ'Ասպրոմոնտե (իտալերեն՝ Sant'Eufemia d'Aspromonte)՝ կոմունա Իտալիայի Կալաբրիա մարզի Ռեջիո Կալաբրիա գավառում։
Բնակչությունը կազմում է 4136 մարդ (2008 թվական), բնակչության խտությունը՝ 129 մարդ/կմ²։ Զբաղեցնում է 32 կմ² մակերես տարածք։ Հեռախոսային կոդ՝ 0966, փոստային ինդեքս՝ 89027։
Բնակավայրի հովանավորը համարվում է Սանտ Էուֆեմիա դի Կալկեդոնիան։


== Ժողովրդագրություն ==
Բնակչության թվաքանակի փոփոխությունները.


== Համայնքի վարչակազմ ==
Հեռախոս ՝ 0966 961003
Էլեկտրոնային հասցե՝ info@seufemia.org
Պաշտոնական կայք՝ http://www.seufemia.org/ Archived 2011-05-18 at the Wayback Machine.


== Արտաքին հղումներ ==
http://www.seufemia.org Archived 2011-05-18 at the Wayback Machine.
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.